EkBass/fiwiki-20250220-pages-articles huggingface dataset:
Bulgaria talviolympialaisissa 2014

Bulgaria osallistui Sotšin talviolympialaisiin 2014. Ampumahiihtäjä Ekaterina Dafovska voitti maan historian ensimmäisen ja ainoan talviolympialaisten kultamitalin ampumahiihdon 15 kilometrin matkalla vuonna 1998 Naganossa. Alppihiihtäjä Maria Kirkova toimi Bulgarian joukkueen lipunkantajana olympialaisten avajaisseremoniassa. Bulgariaa edusti Sotšissa 18 urheilijaa viidessä eri lajissa. Maa ei saavuttanut kisoista ainuttakaan mitalia. ==Joukkue== === Alppihiihto=== * Maria Kirkova * Nikola Chongarov * Georgi Georgiev * Stefan Prisadov ===Ampumahiihto=== * Desislava Stoyanova * Ivan Zlatev * Krasimir Anev * Vladimir Iliev * Miroslav Kenanov * Michail Kletcherov === Lumilautailu=== * Radoslav Yankov * Alexandra Jekova === Ohjaskelkkailu=== * Stanislav Benyov === Pohjoismaiset hiihtolajit=== ==== Maastohiihto==== * Antoniya Grigorova-Burgova * Andrey Gridin * Teodora Malcheva * Veselin Tsinzov ==== Mäkihyppy==== * Vladimir Zografski ==Lähteet== * Sochi.ru === Viitteet === Luokka:Valtiot talviolympialaisissa 2014 talviolympialaisissa 2014
Hämeenlinnan vankileiri

pienoiskuva|Punavankeja Hämeenlinnan kauppatorilla 26. huhtikuuta 1918. Hämeenlinnan vankileiri oli Suomen sisällissodan jälkeen huhti-syyskuussa 1918 Hämeenlinnassa Poltinahon kasarmialueella toiminut vankileiri. Yhteensä siellä oli vangittuna noin 12 000 punaista,Peltonen, Ari-Pekka: "Espanjantautia Hämeenlinnassa – Vuosien 1918–1920 influenssapandemia Hämeenlinnan kaupungissa" (s. 23). Suomen historian pro gradu –tutkielma, Itä-Suomen yliopiston historia- ja maantieteiden laitos, 2013. Viitattu 11.2.2014. joista Suomen sotasurmat -tietokannan mukaan kuoli 2 464.Suomen sotasurmat 1914–1922 Viitattu 11.2.2014. == Olosuhteet ja vankien kuolleisuus == Lukuisista valkoisten perustamista vankileireistä oli Hämeenlinnan leiri yksi pahamaineisimmista ja se tunnettiin erityisesti kovasta kuristaan. Vankien kuolleisuus Hämeenlinnassa oli noin 20 %, mikä oli Lappeenrannan vankileirin ohella toiseksi suurinta Tammisaaren vankileirin jälkeen.Vankileirit Tampereen yliopiston historiatieteen laitoksen Suomi 80 -verkkojulkaisu. Viitattu 11.2.2014. Punavankeja pidettiin Poltinahon vanhoissa venäläisten rakentamissa kasarmirakennuksissa. Huonoissa oloissa eläneiden vankien keskuudessa levisi kulkutauteja, joista vaarallisin oli isorokko. Muita Hämeenlinnan vankileirillä raivonneita tauteja olivat muun muassa tulirokko ja pilkkukuume. Vankien lisäksi kulkutaudit levisivät myös kaupunkiin omaistensa vapauttamista anomaan tulleiden perheenjäsenten sekä itää kohti pyrkivien pakolaisten keskuudessa.Peltonen, s. 24–25. Heinäkuusta lähtien joitakin kuolonuhreja vaati myös espanjantauti.Peltonen, s. 29–30. Nälkään kuolleita Hämeenlinnan vankileirillä oli sotasurmatiedoston mukaan vain 15, mutta ainoastaan vajaalle 400:lle kuolleelle merkittiin kuolinsyy. == Naisvangit == Hämeenlinna oli Santahaminan vankileirin lisäksi toinen leiri, jossa säilytettiin myös naisvankeja. Heidän joukossaan oli sotilaiden ohella naisia, jotka olivat toimineet punakaarteissa pelkästään huoltotehtävissä kuten sairaanhoitajina ja keittäjinä. == Joukkohaudat == Leirillä kuolleita punaisia on haudattu Ahveniston hautausmaan lähistöllä sijaitseviin kahteen joukkohautaan. Toiselle haudalle on myös pystytetty muistomerkki.Ahvenisto Hämeenlinnan kaupunki. Viitattu 11.2.2014.Ahveniston hautausmaa Museovirasto. Viitattu 11.2.2014. Vuonna 1962 paljastetussa muistomerkissä on kuvattuna ”vihan pilvi, josta iskee koston salama” sekä uudelleen nousevaa työväenliikettä kuvaava männyntaimi.Punaisten muistomerkit Työväenmuseo Werstas. Viitattu 11.2.2014. Joukkohaudat siunasi Tampereen hiippakunnan piispa Juha Pihkala vuonna 2006. == Lähteet == == Kirjallisuutta == * * Luokka:Vankileirit Suomessa 1918 Luokka:Valkoinen terrori Luokka:Hämeenlinnan historia
Kotilohaukka

Kotilohaukka (Rostrhamus sociabilis) on haukkojen heimon sukuun kuuluva lintu. Sitä tavataan Argentiinassa, Belizessa, Boliviassa, Brasiliassa, Kolumbiassa, Costa Ricassa, Kuubassa, Ecuadorissa, Ranskan Guayanassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa, Uruguayssa ja Venezuelassa. Kotilohaukan populaation arvioidaan olevan kasvamassa Yhdysvalloissa. Sen elinpiiriä ovat rannikkoseuduilla keinokastellut alueet, sisämaan kosteikot, yli 8 hehtaarin suuruiset järvet.Birdlife.org viitattu 11.2.2014 ==Lähteet== Luokka:Haukat
Aavikon tyttäret

Aa­vi­kon tyt­tä­ret on Nura Farahin esikoisromaani. Se ilmestyi 2014 Otavan kustantamana. Teos kuvaa somalialaisen naisen itsenäistymistä ja Somalian itsenäistymisen alkua. ==Juoni== Ro­maa­ni ajoittuu So­ma­lian it­se­näis­ty­mi­sen alkuun 1940–1960-lu­vuille. Äitinsä kieltoja uhmaten teoksen pää­hen­ki­lö, nuori Kha­di­ja-niminen tyttö, osallistuu runonlaulukilpailuun, ja hänen taitonsa puhkeavat kukkaan. Hänet nai­te­taan vanhalle lihavalle ukolle sa­dan kamelin hinnasta. Teos on nuoren naisen kasvutarina. Se kuvailee perinteisen so­ma­li­per­heen arkea, suvun hierarkiaa ja kilpailevien klaanien vaikeaa polkua koh­ti itsenäistä val­tio­ta.Nura Farah - Kirjailijat - Otava ==Lähteet== == Aiheesta muualla == *Somalikirjailija pelkäsi pilkkuja *Suomen ensimmäinen somalikirjailija *Nura Farah kysyy: Miten pitkään pitää kantaa mamu-leimaa otsassaan? Luokka:Suomalaiset romaanit Luokka:Historialliset romaanit Luokka:Vuoden 2014 kirjat
Pariisin vapautus

Pariisin vapautus tai Pariisin taistelu oli toisessa maailmansodassa liittoutuneiden ja Saksan joukkojen välinen taistelu Pariisista, joka oli ollut saksalaisten hallussa Ranskan antautumisesta 14. kesäkuuta 1940. Taistelu oli osa suurempaa operaatio Overlordia. Taisteluun ottivat osaa Vapaan Ranskan joukot, Ranskan vastarintaliike, Yhdysvaltain 3. armeija ja Espanjan vastarintaliike. Taistelu alkoi 19. elokuuta 1944 ja päättyi saksalaisten antautumiseen 25. elokuuta 1944. Noin 13 000 saksalaissotilasta joutui sotavankeuteen. Tämän jälkeen saksalaiset siirsivät Vichyn Ranskan hallituksen Vichystä Saksan Sigmaringeniin. Luokka:Toisen maailmansodan länsirintaman taistelut Luokka:Pariisin historia Luokka:Vuoden 1944 sotahistoria Luokka:Yhdysvaltain taistelut
Huhtinen (täsmennyssivu)

Huhtinen voi tarkoittaa seuraavia: ;paikkoja: * Huhtinen, Porvoon kaupunginosa ;henkilöitä: * Aki-Mauri Huhtinen (s. 1966), suomalainen eversti, filosofi ja Maanpuolustuskorkeakoulun professori * Anni Huhtinen (1884–1960), suomalainen kansanedustaja (SDP) * Immo Huhtinen (1932–1998), suomalainen pistooliampuja * Juhani Huhtinen (s. 1951), suomalainen estejuoksija * Kaarina Huhtinen (s. 1939), suomalainen kirjailija * Linda Huhtinen (s. 1989), suomalainen runoilija ja vapaa kirjoittaja Luokka:Luettelot henkilöistä sukunimen mukaan
Raya (laulaja)

Raisa Bielenberg (o.s. Udovikova, taiteilijanimi Raya) (s. 15. marraskuuta 1935 Kursk, Neuvostoliitto) on Neuvostoliitossa syntynyt norjalainen laulaja ja tanssija. == Palkinnot == * 1981 – Årets fengselspris * 2005 – Oslo bys kunstnerpris ==Diskografia== === Albumit === ;Nimellä Raisa Udovikova * 1966 – Цыганские Песни * 1966 – Барьена цветики (Антология цыганской музыки) ;Nimellä Raya * 1971 – Tsigane! Tsigane! * 1974 – Ilon ja tuskan laulajatarhttp://www.primecuts.fi/primecuts/primecut.nsf/47a9049157c8ad3fc2256ca60043466d/2c87d573fcb64a94c22576370043cede!OpenDocument http://www.todocoleccion.net/raya-ilon-ja-tuskan-laulajatar-lp- emi-1974-editado-finlandia-portada-doble-gypsy-music~x31172154 * 1980 – Hasiyam! (Romane Gilya = Zigenarsånger = Gypsy Songs = Chansons Tsiganes * 1982 – Najljepše Ciganske Pjesme * 1983 – Uz Vatru — Raya ja Cigani Ivanovići * 1984 – Volim Cigana Jana — Raya ja Cigani Ivanovići * 1990 – Progeja! — Raya ;Nimellä Raya And Her Gipsy Legacy * 1999 – Páshe Yagori ===Singlet=== ;Nimellä Raya * 1967 – Sigøynersang / Sigøynerliv ‎(7") * 1967 – Martoucha / Ai-Ne-Ne ‎(7") * (tuntematon julkaisuvuosi) – Douï Douï / Aï-Ne-Ne ==Filmografia== ;Nimellä Raisa Udovikova * 1962 – Бей, барабан! * 1964 – Трефовый король * 1965 – Чернушка * 1967 – Цыган * 1994 – Будулай, которого не ждут ;Nimellä Raya Bielenberg * 1998 XLTV * 2009 – Korkoro * 2010 – Yohan - Barnevandrer * 2022 – Made in Oslo ==Lähteet== Luokka:Neuvostoliittolaiset laulajat Luokka:Norjalaiset laulajat Luokka:Vuonna 1934 syntyneet Luokka:Elävät henkilöt
Botella

Botella on muun muassa seuraavien henkilöiden sukunimi: * Juan Botella (1941–1970), meksikolainen uimahyppääjä. * Salvador Botella (1929–2006), espanjalainen maantiepyöräilijä. * Virgilio Botella (s. 1949), meksikolainen entinen vesipalloilija. == Katso myös == * Café Pepe Botella, ravintola Madridissa
Etelämeri

Etelämeri on vanha nimitys sille merialueelle Tyynenmeren lounaisosassa, jossa Polynesian ja Melanesian saariryhmät sijaitsevat. == Lähteet == Luokka:Oseanian maantiede Luokka:Tyynimeri
1,2-dikloori-4-nitrobentseeni

1,2-dikloori-4-nitrobentseeni eli 3,4-dikloorinitrobentseeni (C6H3Cl2NO2) on bentseenin kloorattu ja nitrattu johdannainen. Yhdistettä käytetään valmistettaessa väriaineita ja maatalouskemikaaleja. ==Ominaisuudet== 1,2-dikloori-4-nitrobentseenillä on kaksi muotoa. Näistä huoneenlämpötilassa stabiili muoto on α-muoto, joka on keltaisia kiteitä. Epästabiilimpi β-muoto on olomuodoltaan neste ja muuttuu α-muodoksi 15 °C:n lämpötilassa.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 11.2.2014Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.2.2014 1,2-dikloori-4-nitrobentseeni on käytännöllisesti katsoen veteen liukenematon yhdiste, mutta liukenee orgaanisiin liuottimiin kuten etanoliin, dietyylieetteriin ja bentseeniin. ==Valmistus ja käyttö== 1,2-dikloori-4-nitrobentseenin valmistukseen käytetään pääasiassa kahta menetelmää. o-Diklooribentseenin nitraus tuottaa seoksen, jossa on 90 % 1,2-dikloori-4-nitrobentseeniä ja 10 % 1,2-dikloori-3-nitrobentseeniä. Isomeerit voidaan erottaa toisistaan kiteyttämällä. Toinen tapa yhdisteen synteesiin on p-kloorinitrobentseenin klooraus. Tämä prosessi on hieman kalliimpi, mutta tuottaa vain 1,2-dikloori-4-nitrobentseeniä. 1,2-dikloori-4-nitrobentseenin reaktiot ja käyttökohteet ovat tyypillisiä aromaattisille klooratuille ja nitratuille yhdisteille. Yhdistettä käytetään herbisidien valmistuksessa käytettävien yhdisteiden valmistukseen. Esimerkiksi pelkistys raudan avulla johtaa 3,4-dikloorianiliiniin ja reaktio kaliumfluoridin kanssa johtaa 3-kloori-4-fluorinitrobentseeniin. 1,2-dikloori-4-nitrobentseeni reagoi myös ammoniakin kanssa, jolloin muodostuu atsovärien valmistukseen käytettävää 2-kloori-4-nitroaniliinia. ==Lähteet== ==Aiheesta muualla== * Luokka:Klooribentseenit Luokka:Typpiyhdisteet
Keisariturako

Keisariturako, aikaisemmalta nimeltään jättiläisturako (Corythaeola cristata) on turakolintujen lahkoon kuuluva lintulaji. Se on sukunsa ja alaheimonsa ainoa laji. == Kuvia == Image:Corythaeola cristata.jpg Image:Great Blue Turaco.jpg Image:Corythaeola cristata -Great Blue Turaco -taxidermy-8.jpg Image:Greatbluturaco.jpg Image:Corythaeola cristata -Great Blue Turaco -taxidermy-8.jpg Image:Corythaeola cristata -Jurong Bird Park, Singapore-8a.jpg Image:Corythaeola cristata -San Diego Zoo, California, USA-8a.jpg Image:Great Blue Turaco RWD2.jpg Image:Great Blue Turaco SMTC.jpg Image:Greatbluturaco.jpg Image:Ma - Corythaeola cristata - 1.jpg == Lähteet == Luokka:Turakolinnut
Christian Engström

Christian Engström (s. 9. helmikuuta 1960 Tukholma) on ruotsalainen poliitikko. Hän on ollut jäsenenä Euroopan parlamentissa kaudella 2009–2014 ja toimii Ruotsin piraattipuolueen () varapuheenjohtajana. Hän on varsinaiselta ammatiltaan tietokoneohjelmoija ja vastustaa aktiivisesti ohjelmistopatentteja ja käyttöoikeuksien hallintamenetelmiä. Engström varttui Tukholman Kungsholmenilla ja on taiteilija-kirjailija Albert Engströmin pojanpojan poika.Forumpost där Christian berättar om släktskapet mellan honom och Albert Engström Vuonna 1983 hän suoritti filosofian kandidaatin tutkinnon Tukholman yliopistossa pääaineinaan matematiikka ja tietotekniikka. 1980-luvun alusta Engström toimi aktiivisesti Kansanpuolueen piirissä muun muassa oikeusistuntojen lautamiehenä. Hän jätti puolueen tammikuussa 2006. Vuoden 2009 europarlamenttivaaleissa Christian Engström tuli valituksi piraattipuolueen vaalilistan pääehdokkaana.Perttu Pitkänen: Ruotsin piraattipuolue pääsee EU-parlamenttiin, Taloussanomat 8.6.2009. Viitattu 11.2.2104. Toinen puolueen tuolloin valituksi tullut euroedustaja on Amelia Andersdotter.Valmyndighetens valresultat, EU-valet 2009 Kumpikaan ei kyennyt uusimaan paikkaansa vuoden 2014 eurovaaleissa, ja Piraattipuolue jää ilman edustusta Europarlamentissa.Efter EU-valet – Piratpartiet satsar på Sverige , Piratpartiet 26.5.2014. ==Lähteet== == Aiheesta muualla == * Luokka:Ruotsalaiset europarlamentaarikot Luokka:Vuonna 1960 syntyneet Luokka:Elävät henkilöt
Vanessa Hehir

Vanessa Hehir (s. 1981 Manchester) on englantilainen näyttelijä ja tuottaja. Hänen tunnetuin roolinsa on Sydämen asialla -sarjan Rosie Cartwright, jota hän esitti vuosina 2004–2007. Lisäksi hän on näytellyt muun muassa sarjoissa Waterloo Roadin koulu, Kelmien kerho, Tohtorit, Holby Cityn sairaala ja Emmerdale. Hän on valmistunut näyttelijäksi vuonna 2004. Vuodesta 2010 hän on ollut naimisissa näyttelijä Leon Ockendenin kanssa. == Aiheesta muualla == * Luokka:Englantilaiset näyttelijät Luokka:Vuonna 1981 syntyneet Luokka:Elävät henkilöt Luokka:Tuottajat
Roza Hutor

Roza Hutor () on talviurheilukeskus Krasnaja Poljanan taajamassa Sotšissa Venäjällä. Keskuksessa on alppihiihtokeskus ja extremepuisto, jotka toimivat vuoden 2014 talviolympialaisten kilpailupaikkoina. Roza Hutorin olympiarinteet valmistuivat vuonna 2011. Keskuksen katsojakapasiteetti on lajista riippuen 4 000–7 500. Roza Hutor sijaitsee Aibigavuorten rinteillä Mzymtajoen laaksossa. Alppihiihtokeskuksen on suunnitellut Kansainvälisen hiihtoliiton arkkitehti Bernard Russi. ==Lähteet== ==Aiheesta muualla== *Ski Resort Rosa Khutor Luokka:Venäjän talviurheilukeskukset Luokka:Talviolympialaiset 2014 Luokka:Talviparalympialaiset 2014 Luokka:Sotši
Mies valkoisessa puvussa

Mies valkoisessa puvussa (The Man In The White Suit) on vuonna 1951 ensi- iltansa saanut satiirinen komediaelokuva, jonka tuotti brittiläinen Ealing Studios -elokuvayhtiö. Elokuvan ohjasi Alexander Mackendrick ja pääosia esittävät Alec Guinness, Joan Greenwood ja Cecil Parker. Elokuva oli Oscar- ehdokkaana parhaasta alkuperäiskäsikirjoituksesta ja ehdolla myös parhaan elokuvan BAFTA-palkinnon saajaksi. British Film Instituten valitsemat tuhat asiantuntijaa äänesti Miehen valkoisessa puvussa vuonna 1999 mukaan kaikkien aikojen sadan parhaan brittielokuvan listalle. ==Juoni== Mies valkoisessa puvussa on Ealing-studioiden komedioille tyypillinen tarina tavallisen ihmisen taistelusta vallitsevaa järjestelmää vastaan.Street, Sarah: British National Cinema, Taylor & Francis 2008. ISBN 0-415-38422-2, sivu 81. Sidney Stratton, lahjakas nuori kemisti ja Cambridgen yliopiston stipendiaatti, on saanut potkut monista Pohjois-Englannin tekstiiliyrityksistä, koska käyttää liikaa tutkimusrahoja ja pyrkii kehittämään ikuisesti kestävän kangaskuidun. Työskennellessään tavallisena tehdastyöläisenä Birnleyn tekstiilitehtaassa hän pääsee palkattomaksi apulaiseksi laboratorioon ja keksii uskomattoman vahvan kuidun, joka hylkii kaikkea likaa eikä kulu lainkaan. Hän teettää siitä itselleen puvun, joka on hohtavan valkoinen koska ei ime väriaineita ja sisältää radioaktiivisia aineksia. Strattonia ylistetään nerona, kunnes sekä tehtaan johto että ammattiyhdistysliike tajuavat keksinnön seuraukset: kun kuluttajat olisivat ostaneet tarpeensa verran tästä kankaasta tehtyjä vaatteita, kysyntä romahtaisi ja tekstiilitehtaat jouduttaisiin sulkemaan. Yrityksen johtajat yrittävät viekoitella ja lahjoa Strattonin luopumaan kaikista oikeuksistaan keksintöönsä, jotta se voitaisiin haudata hiljaisuudessa, mutta mies ei suostu. Hänet vangitaan, mutta hän pääsee pakenemaan. Öisessä takaa-ajossa mies on helppo jäljitettävä hohtavassa puvussaan, ja äkkiä puku alkaa mennä pilalle koska kuidun kemiallinen rakenne alkaa hajota. Väkijoukko repii puvun riemuissaan kappaleiksi, ja Stratton jätetään alusvaatteisilleen kadulle. Vain tehtailijan tytär Daphne ja tehdastyöläinen Bertha tuntevat sympatiaa Strattonia kohtaan. Seuraavana päivänä Stratton erotetaan työstään. Lähtiessään hän tutkii muistiinpanojaan keksinnöstään ja saa oivalluksen. Hän poistuu, luultavasti kehittämään keksintöään eteenpäin taas jossakin muussa yrityksessä. == Rooleissa == == Lähteet == Luokka:Brittiläiset komediaelokuvat Luokka:Brittiläiset tieteiselokuvat Luokka:Vuoden 1951 brittiläiset elokuvat Luokka:Elokuvat muotimaailmasta Luokka:Elokuvat liike-elämästä
Iisa

Iisa on suomalainen naisen etunimi, joka on muodostettu kansainvälisestä nimestä Isa. Sen juuret ovat nimessä Isabella ja on yleinen varsinkin saksan-, hollannin-, italian- ja espanjan­kielisissä maissa. Saksassa Isa esiintyy myös kutsumamuotona nimille Luise tai Isolde. Isa (eri käännöksineen) on samalla myös arabialainen miehen nimi. == Iisa / Isa (suom.) == Suomessa nimi Isa on 1900-luvun alusta helmikuuhun 2025 mennessä annettu 1 082 naiselle ja noin 110 miehelle. Muodossa Iisa nimi on samaan aikaan annettu noin 2 320 naiselle, joista suurin osa on vuoden 2000 jälkeen syntyneitä. Iisan nimipäivä on 11. helmikuuta, joka on myös Isabellan nimipäivä. Nimi lisättiin suomenkieliseen kalenteriin vuonna 2015. Sama päivä on myös suomenruotsalaisessa kalenterissa Isan nimipäivä. Iisa on varsinkin nykyään myös lyhyempi versio nimestä Aliisa. Aliisa ja Alisa ovat suomenkielisiä muunnoksia ranskalaisesta nimestä Alice, joka puolestaan juontuu saksalaisesta Adelheid-nimestä (alun perin Adalheidis), merkiten "jalolaatuista". == Isa (arab.) == Isa on samalla myös arabialainen miehen nimi (عِيسَى, ‘Īsā), tarkoittaen "Jeesus". Sen juuret juontavat muinaisen heprean kieleen. Nimen ensimmäinen kirjain on ʿain, jota on käännetty joko a- tai e-kirjaimena (Aisa, Eisa, jne.), tai jätetty kokonaisuudessaan pois (Isa), mikä nykyään on yleisin versio. Turkissa nimi kirjoitetaan İsa (arabialaista ääntämystä mukailtaessa ajoittain Îsâ). == Tunnettuja Iisa- ja Isa-nimisiä == === Naisia === * Isa Asp (1853–1872), suomalainen runoilija * Isa-Eerika Lehto, (s. 1973), suomalainen musiikkipedagogi, näyttelijä ja tv-toimittaja * Isa Merikallio (s. 1968), suomalainen liikkeenjohdon konsultti, motiivianalyytikko, tutkija ja kirjailija * Isa Miranda (1905–1978), italialainen näyttelijä * Iisa Pajula, ent. Pykäri (s. 1979), suomalainen laulaja * Isa Quensel (1905–1981), ruotsalainen näyttelijä ja oopperalaulaja * Isa Rahunen (s. 1993), suomalainen jääkiekkoilija * Isa Stenberg (s. 1938), suomalainen teatterinjohtaja ja -tuottaja === Miehiä === * Isa Ali (s. 1984), nigerialainen jalkapalloilija * Isa Boletini (1864–1916), kosovonalbaanilainen nationalisti ja sissijohtaja * İsa Çelebi (k. 1403), Osmanien valtakunnan prinssi * Isa Hasan al-Yasiri (s. 1942), irakilais-kanadalainen runoilija * Isa Kasimi, ent. Igor Rausis (1961–2024), latvialainen shakin suurmestari * Iša Krejčí (1904–1968), tšekkiläinen kapellimestari ja säveltäjä * Isa Mustafa (s. 1954), Kosovon pääministeri * Isa ibn Salman Al Khalifa (1933–1999), Bahrainin emiiri 1961–1999 ==== Variaatioita ==== Arabialaisessa yhteydessä nimestä on eri variaatioita käännettäessä latinalaiselle kirjaimistolle; muun muassa Eisa, Eissa, Issa. Sukunimenä se ilmenee Venäjällä muotoon Gaisin / Aisin (Гайсин / Айсин). * Hossam Eisa, egyptiläinen poliitikko * Gaisa Jenikejev (1864−1931), venäläinen poliitikko (tataari) * Aisa Hakimsan (1896−1972), taiteilija (suomentataari) * Ruslan Aisin (s. 1960), venäläinen politologi, toimittaja (tataari) * Gaisa Husainov (1928−2021), venäläinen kirjailija, tieteilijä (baškiiri) == Lähteet == Luokka:Etunimet
Turun Kansankonservatorion Nuorisokuoro

Turun Kansankonservatorion Nuorisokuoro on suomalainen kuoro joka teki yhden pitkäsoiton Finlandia-levymerkille ==Diskografia== * Lapset laulavat lapsille (1976) ==Aiheesta muualla== * Luokka:Suomalaiset kuorot
Maalaisoikeus

Maalaisoikeus oli aiemmin Ruotsissa ja Suomessa käytössä ollut yksityisoikeuden osa, jota sääntelevä lainsäädäntö koski vain maaseudulla asuvia ihmisiä tai siellä olevaa omaisuutta.Uusi tietosanakirja, Tietosanakirja oy 1963, osa 13, palsta 211, hakusana maalaisoikeus.Otavan iso tietosanakirja, Otava 1963, osa 5, palsta 1098, hakusana maalaisoikeus. Pelkästään kaupunkien asukkaita ja siellä olevaa omaisuutta koskevaa lainsäädäntöä kutsuttiin kaupunkilaisoikeudeksi. Vaikka Ruotsin valtakunnan vuoden 1734 lain piti olla yhteinen maaseudulle ja kaupungeille, siihen sisältyi kuitenkin joitakin säännöksiä, jotka kohtelivat eri lailla maaseudun ja kaupunkien väestöä. Eroavia säännöksiä sisältyi esimerkiksi vuoden 1734 lain perintöoikeuteen. Nykypäivän Suomessa tällaisia eroja ei enää ole. ==Lähteet== Luokka:Oikeushistoria
Joensuun Kirkkokuoro

Joensuun kirkkokuoro on suomalainen kuoro, joka teki yhden pitkäsoiton Finlandia- levymerkille.http://www.suomalaisenmusiikinhistoria.fi/albumi/825646685530 ==Diskografia== * Joensuun kirkkokuoro (1969) ==Lähteet== ==Aiheesta muualla== * Luokka:Suomalaiset kuorot Luokka:Joensuun musiikki
Robert Adamson

Robert Gillespie Adamson IV (s. 11. heinäkuuta 1985 Salt Lake City, Utah) on yhdysvaltalainen näyttelijä. ==Ura== Adamson on näytellyt Noah Newmanin roolia televisiosarjassa Tunteita ja tuoksuja vuodesta 2012 lähtien. Tätä ennen hän näytteli vuosina 2007–2009 ilmestyneessä televisiosarjassa Lincoln Heights. Vuonna 2012 hän oli mukana televisiosarjassa Hollywood Heights, jota tehtiin vain 80 jaksoa yhden kauden verran. Tämän lisäksi hän on näytellyt muutamissa elokuvissa. ==Yksityiselämä== Robert Adamson seurusteli Kauniissa ja rohkeissa näyttelevän Linsey Godfreyn kanssa. Pariskunta sai tyttären vuonna 2014.Y&R;, B&B; Stars Expecting A Baby! He erosivat vuonna 2015.EXCLUSIVE! REAL-LIFE DUO SPLITS soapoperadigest.com Viitattu 14.3.2016 ==Lähteet== ==Aiheesta muualla== * Robert Adamsonin haastattelu Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Joensuun Ortodoksinen Mieskuoro

Joensuun Ortodoksinen Mieskuoro on suomalainen kuoro, joka perustettiin vuonna 1961. Pohjoismaissa ortodoksisia mieskuoroja on yhteensä vain kolme.http://www.jomk.net/index.php/kuorosta/historia Kuoro on levyttänyt viisi vinyylilevyä ja kolme CD- levyä.http://www.jomk.net/index.php/levykauppa/hinnasto-ja-ehdot Kuoron johtajana toimii Ella Kinnunen. ==Diskografia== * Ortodoksiaa laulaen I (LP, 1969) * Ortodoksiaa laulaen II (LP, 1971) * Ortodoksiaa laulaen III (LP, 1974) * Ortodoksisia kirkkolauluja (LP, 1983) * Sinua kiitämme, Herra (LP, 1983) * Autuas se mies ( CD 2002) * Vaeltajan lauluja I (CD 2008) * Suuren Perjantain Ehtoopalvelus (CD 2012). ==Lähteet== ==Aiheesta muualla== * Kotisivut * Luokka:Suomalaiset mieskuorot
Alexander Mackendrick

Alexander ”Sandy” Mackendrick (8. syyskuuta 1912 Boston, Massachusetts – 22. joulukuuta 1993 Los Angeles, Kalifornia) oli Yhdysvalloissa syntynyt skotlantilainen elokuvaohjaaja, joka tunnetaan parhaiten lontoolaiselle Ealing Studios -elokuvayhtiölle tekemistään komedioista sekä Hollywood-elokuvasta Menestyksen huuma (1957). Mackendrick syntyi Skotlannista juuri Yhdysvaltain Bostoniin muuttaneen siirtolaispariskunnan esikoisena. Pojan ollessa kuusivuotias hänen laivanrakentajaisänsä kuoli ja köyhä äiti lähetti pojan Skotlantiin isoisän kasvatettavaksi. 1930-luvun alussa nuori Mackendrick sai paikan art directorina lontoolaisessa J. Walter Thompson -mainostoimistossa, jossa hän muun muassa käsikirjoitti elokuvateattereissa esitettyjä mainosfilmejä. Sodan puhjettua Mackendrick komennettiin tekemään propagandaelokuvia Britannian tiedotusministeriölle. Hänet lähetettiin Algeriaan ja Italiaan puolustusvoimien psykologisen sodankäynnin yksikön tehtävissä, joihin kuului muun muassa uutisfilmien, dokumenttielokuvien ja radiouutisten tekoa. Sodan jälkeen Mackendrick perusti serkkunsa Roger MacDougallin kanssa Merlin Productions -tuotantoyhtiön, mutta se ei menestynyt. Mackendrick liittyi 1946 Ealing Studios -elokuvayhtiön palvelukseen, jossa ohjasi muun muassa elokuvat Viskiä, viskiä (1949), Mies valkoisessa puvussa (1951), Elämä alkaa huomenna (1952), Merikarhut valloillaan (1953) ja Naisentappajat (1955). Yhdeksän Ealing-vuoden jälkeen Mackendrick muutti synnyinmaahansa Yhdysvaltoihin ja työskenteli vuoroin Englannissa ja Hollywoodissa, jossa hänen tärkeimmäksi työkseen jäi Menestyksen huuma (1957), pääosissa Tony Curtis ja Burt Lancaster. 1960-luvulla Mackendrick palasi mainosten ja televisiotyön pariin, mutta ohjasi kuitenkin vielä muutaman pitkän näytelmäelokuvan. Englannissa syntyivät elokuvat Yksin halki Afrikan (1963) ja Rajumyrsky Jamaikassa (1965) sekä Yhdysvalloissa seksifarssi Älä nostata laineita (1967). 1970-luvun alusta Mackendrick keskittyi opetustehtäviin aluksi California Institute of the Arts -oppilaitoksen dekaanina ja vuodesta 1978 professorina kuolemaansa 1993 saakka. ==Filmografia== *Sydämen yksinäisyys (käsikirjoitus, 1948) *Viskiä, viskiä! (1949) *Mies valkoisessa puvussa (1951) *Elämä alkaa huomenna (1952) *Merikarhut valloillaan (1953) *Naisentappajat (1955) *Menestyksen huuma (1957) *Yksin halki Afrikan (1963) *Rajumyrsky Jamaikassa (1965) *Älä nostata laineita (1967) ==Lähteet== Luokka:Brittiläiset elokuvaohjaajat Luokka:Yhdysvaltalaiset elokuvaohjaajat Luokka:Vuonna 1912 syntyneet Luokka:Vuonna 1993 kuolleet Luokka:Yhdysvaltalaiset elokuvakäsikirjoittajat Luokka:Brittiläiset elokuvakäsikirjoittajat
Hyperiidea

Hyperiidea on yksi katkojen lahkoon kuuluvista neljästä alalahkosta. Ne ovat planktoniin kuuluvia merieläimiä. Hyperiidea-katkoja tunnetaan noin 300 lajia.Introduction World Amphipoda Database. == Ulkonäkö ja koko == Ruumis on vaihtelevan muotoinen, yleensä typäkkä. Pää on korkea, pallomainen, verkkosilmät usein hyvin suuret. Suuosat ovat hennommat kuin alalahkon Gammaridea-lajeilla. Koirailla on pitkät tuntosarvet, naarailla tuntosarvet ovat pienet. == Levinneisyys ja elinympäristö == Hyperiidea-katkoja tavataan kaikissa valtamerissä, enimmäkseen viileillä ja kylmillä alueilla. Ne ovat yksinomaan planktisia ulappaveden eläimiä. Useat heimot elävät muiden makroplanktonlajien, erityisesti meduusoiden. kampamaneettien tai salpojen kanssa, esimerkiksi meduusan uimakellon suojassa. Pohjoisella Itämerellä on tavattu satunnaisesti siellä esiintyvän hiusmeduusan suojassa elävä Hyperia galba. == Lähteet == Luokka:Katkat
Ronald Mulder

Ronald Mulder (s. 27. helmikuuta 1986 Zwolle) on alankomaalainen pikaluistelija. Mulder luisteli 500 metrin Alankomaiden ennätyksen 34,52 Calgaryssa joulukuussa 2009. Hän oli sprinttereiden MM-kilpailuissa neljäs vuonna 2010 Obihirossa. Hän sijoittui matkakohtaisissa MM-kilpailuissa 500 metrillä kuudenneksi 2012 ja viidenneksi 2013. Marraskuussa 2013 hän luisteli Salt Lake Cityssä uudeksi 500 metrin Alankomaiden ennätykseksi ajan 34,25. Hän oli kuudes sprintti-MM-kilpailuissa 2014. Sotšin olympialaisissa 2014 Mulder voitti pronssia 500 metrillä kahden luistelun yhteisajalla 69,460. Hän voitti 500 metrin maailmancupin kokonaiskilpailun kaudella 2013–2014. Hän oli 2016 MM-kilpailujen 500 metrillä kymmenes ja sprinttikilpailussa yhdeksäs. Vuonna 2017 hän sijoittui sprinttereiden EM-kilpailuissa seitsemänneksi, MM- kilpailujen 500 metrillä viidenneksi sekä sprintti-MM-kilpailuissa neljänneksi. Hän sijoittui 500 metrin maailmancupissa kolmanneksi kaudella 2016–2017. Hän paransi maansa 500 metrin ennätystä helmikuussa 2017 Calgaryssa aikoihin 34,18 ja 34,08. Mulder voitti Kolomnan matkakohtaisissa EM- kilpailuissa 2018 kultaa 500 metrillä ajalla 34,80. Pyeongchangin olympialaisissa hän sijoittui 500 metrillä seitsemänneksi ja sprinttereiden MM-kilpailuissa 2018 kahdeksanneksi. 500 metrin maailmancupissa hän oli kolmas kaudella 2017–2018. Hän voitti Inzellin MM-kilpailuissa 2019 kultaa joukkuesprintissä ja sijoittui 500 metrillä kuudenneksi. Heerenveenin MM- kilpailuissa 2021 hän sijoittui 500 metrillä viidenneksi. Hän oli 500 metrin maailmancupissa kolmas kaudella 2020–2021. Myös hänen kaksoisveljensä Michel on pikaluistelija. == Ennätykset == Matka Aika Paikka Päivä 500 m 34,08 Calgary 26. helmikuuta 2017 1 000 m 1.07,99 Calgary 21. maaliskuuta 2015 == Lähteet == Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1986 syntyneet Luokka:Elävät henkilöt
Oliivimedestäjä

Oliivimedestäjä (Cinnyris jugularis) on medestäjien heimoon kuuluva varpuslintu. ==Levinneisyys== Oliivimedestäjää tavataan laajalla alueella Kaakkois-Aasiassa sekä Australian koillisosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== == Aiheesta muualla == Luokka:Medestäjät
Espanja talviolympialaisissa 2014

Espanja osallistui Sotšin talviolympialaisiin 2014. Maa on voittanut ainoastaan kaksi mitalia talviolympialaisissa. Blanca Fernández Ochoa voitti pronssia 1992 alppihiihdossa ja hänen veljensä Francisco niin ikään alppihiihdossa kultaa Sapporossa 1972. Taitoluistelija Javier Fernandez toimi Espanjan joukkueen lipunkantajana olympialaisten avajaisseremoniassa. Sotšissa Espanjaa edusti kaikkiaan 20 urheilijaa kahdeksassa eri lajissa. Ainuttakaan mitalia maa ei kuitenkaan saavuttanut. ==Joukkue== === Alppihiihto=== * Pol Carreras * Paul de la Cuesta * Alex Puente Tasias * Carolina Ruiz Castillo * Ferran Terra ===Ampumahiihto=== * Victor Lobo Escolar * Victoria Padial Hernandez === Freestylehiihto=== * Katia Griffiths === Lumilautailu=== * Queralt Castellet * Lucas Eguibar * Regino Hernandez * Laro Herrero === Ohjaskelkkailu=== * Stanislav Benyov === Pohjoismaiset hiihtolajit=== ====Maastohiihto==== * Javier Gutiérrez Cuevas * Laura Orgue * Imanol Rojo === Skeleton=== * Ander Mirambell === Taitoluistelu=== * Adria Diaz * Javier Fernandez * Sara Hurtado * Javier Raya ==Lähteet== * Sochi.ru === Viitteet === Luokka:Valtiot talviolympialaisissa 2014 talviolympialaisissa 2014
Sumbanmedestäjä

Sumbanmedestäjä (Cinnyris buettikoferi) on medestäjien heimoon kuuluva varpuslintu. == Levinneisyys == Sumbanmedestäjää tavataan Indonesiassa. ==Lähteet== Luokka:Medestäjät
Hyperiidae

Hyperiidae on katkojen lahkoon kuuluva äyriäisheimo. Hyperiidae-katkat ovat planktisia merieläimiä, jotka elävät usein meduusoiden uimakellon suojassa. Heimoon luetaan kuusi sukua ja 30 lajia.Hyperiidae Dana, 1852 World Register of Marine Species == Lähteet == == Aiheesta muualla == * http://australianmuseum.net.au/Uploads/Journals/17753/29_complete.pdf Luokka:Katkat
Merikarhut valloillaan

Merikarhut valloillaan (The Maggie, Yhdysvalloissa High and Dry) on vuonna 1954 ensi-iltansa saanut brittiläinen komediaelokuva. Ealing Studios -yhtiön tuottaman elokuvan ohjasi Alexander Mackendrick ja käsikirjoitti William Rose. Neil Munron novelleihin väljästi pohjautuva elokuva kertoo amerikkalaisen liikemiehen ja yhtä itsepäisen skottilaisen merikapteenin välisestä tahtojen taistelusta. ==Juoni== ”Maggie” on parhaat päivänsä nähnyt pieni höyrylaiva, jonka kipparina toimii iäkäs MacTaggart (Alex Mackenzie). Hän tarvitsee kipeästi 300 puntaa voidakseen uusia lisenssinsä. Varustamon toimistossa hän tapaa sattumalta herra Puseyn (Hubert Gregg), knallia ja sateenvarjoa käyttävän todellisen brittiherrasmiehen, joka yrittää järjestää amerikkalaisen päämiehensä Marshallin irtaimiston kuljetusta. Kun muita aluksia ei ole vapaana, Pusey antaa tehtävän MacTaggartille luullen tämän edustavan varustamoa ja käyttävänsä ”Maggietä” modernimpaa alusta. Marshall saa tietää erehdyksestä ja saa aluksen kiinni lentokonetta ja vuokra-autoa käyttäen. Hän määrää Puseyn laivalle huolehtimaan, että lasti siirretään parempikuntoiselle alukselle. Puseystä ei ole vastusta kippari MacTaggartille, joten Marshall tulee alukselle itse. Tehokas liikemies pehmenee vähitellen, varsinkin kun alkaa arvostaa nuoren laivapojan (Tommy Kearins) uskollisuutta ihailemalleen esimiehelle. Amerikkalainen saa myös tottua ajatukseen, että Skotlannin saaristossa rahti kulkee paikallisen yhteisön perinteiden mukaisesti: välillä piipahdetaan muun muassa erään miehen satavuotisjuhlissa. Matka päättyy lopulta, kun ”Maggien” moottori tekee lakon ja alus ajautuu karille. Osa Marshallin huonekaluista joudutaan heittämään yli laidan ja ilmenee, ettei kippari ole huolehtinut niiden vakuuttamisesta. Tästä huolimatta Marshall antaa MacTaggartin pitää kipeästi tarvitsemansa rahtimaksun. Kiitollisuuden osoituksena kippari nimeää aluksen asiakkaansa mukaan Calvin B. Marshalliksi. ==Rooleissa== *Alex Mackenzie – Captain MacTaggart *Paul Douglas – Calvin B. Marshall *Tommy Kearins – Dougie, laivapoika *James Copeland – the Mate *Abe Barker – konepäällikkö *Hubert Gregg – Pusey *Dorothy Alison – Miss Peters, Marshallin sihteeri *Meg Buchanan – Sarah MacTaggart, aluksen omistaja *Geoffrey Keen – Campbell, laivanvarustaja Mustavalkoisen elokuvan ensi-ilta Suomessa oli 1955, ja se on esitetty Yle TV1:ssä 1967 ja 1980.Elokuvan esitystiedot Elonetissä ==Lähteet== Luokka:Brittiläiset komediaelokuvat Luokka:Vuoden 1954 brittiläiset elokuvat Luokka:Elokuvat merenkulusta
Maasto- ja ampumahiihtokeskus Laura

thumb|250px|Ampumahiihtostadion. Maasto- ja ampumahiihtokeskus Laura on hiihtokeskus Psehakovuorten rinteillä Krasnaja Poljanan taajaman lähettyvillä Sotšissa Venäjällä. Nimensä hiihtokeskus on saanut läheiseltä joelta. Laura valmistui vaiheittain vuosien 2008–2013 välillä. Vuoden 2014 talviolympialaisten maastohiihto ja ampumahiihto käytiin hiihtokeskuksessa. Hiihtokeskukseen kuuluu kaksi stadionia ja niiden maali- ja lähtöalueet. Yhteensä kilpalatuja keskuksessa on noin 15 kilometriä. ==Lähteet== ==Aiheesta muualla== Luokka:Venäjän talviurheilukeskukset Luokka:Ampumahiihtostadionit Luokka:Venäjän ampumahiihto Luokka:Venäjän hiihto Luokka:Talviolympialaiset 2014 Luokka:Talviparalympialaiset 2014 Luokka:Sotši
Bellagio (Italia)

Bellagio on kunta Pohjois-Italiassa Comon maakunnassa Lombardian alueella. Bellagio sijaitsee Comojärven rannalla olevan niemen kärjessä, joka jakaa tämän Y-kirjaimen muotoisen järven kolmeen osaan. Bellagio on turistien suosima kaupunki, missä on lukuisia hotelleja ja ravintoloita. Kaupunkia kutsutaan myös Comon helmeksi. Bellagion korkein kohta on 1 686 metrin korkeuteen kohoava Monte San Primo. Kunnan kotisivut Vuonna 2014 Bellagion kuntaan liitettiin pieni 747 asukkaan kunta Civenna. Kuntaliitokset 2014 == Nähtävyyksiä == Bellagion nähtävyyksiä on 1800-luvun alussa rakennettu kesähuvila Villa Melzi d'Eril. Sen rakennutti Francesco Melzi d’Eril, joka oli Napoleonin nimittämä Lodin herttua ja Italian tasavallan varapresidentti. Huvilan puutarhassa on paljon eksoottisia puita, japanilainen lampi lumpeineen sekä runsaasti keväällä kukkivia alppiruusuja. Puutarhassa on myös egyptiläisiä veistoksia ja roomalaisia patsaita. Huvilan kappeli, museo ja puutarha ovat yleisölle avoimia. Kunnan kotisivut == Lähteet == == Aiheesta muualla == Luokka:Comon maakunnan kunnat
Colverde

Colverde on kunta Pohjois-Italiassa Comon maakunnassa Lombardian alueella. Kunta perustettiin vuonna 2014, kun kolme Sveitsin rajan tuntumassa ollutta kuntaa, Drezzo (1 231 asukasta), Gironico (2 255) ja Parè (1 748), yhdistyivät muodostaen Colverden kunnan. Kuntaliitokset 2014 == Lähteet == Luokka:Comon maakunnan kunnat
Tremezzina

Tremezzina on kunta Pohjois-Italiassa Comon maakunnassa Lombardian alueella. Kunta perustettiin vuonna 2014, kun neljä Comojärven rannalla sijainnutta kuntaa, Lenno (1 833 asukasta), Mezzegra (1 014), Ossuccio (973) ja Tremezzo (1 258), yhdistyivät muodostaen Tremezzinan kunnan. Kuntaliitokset 2014 Giulinon kylässä, joka kuului ennen kuntaliitosta Mezzegran kuntaan, partisaanit teloittivat Benito Mussolinin ja hänen rakastajattarensa Clara Petaccin 28. huhtikuuta 1945.Museo della Fine della Guerra ==Lähteet== ==Aiheesta muualla== Luokka:Comon maakunnan kunnat
Timorinmedestäjä

Timorinmedestäjä (Cinnyris solaris) on medestäjien heimoon kuuluva varpuslintu. ==Levinneisyys== Timorinmedestäjää tavataan Indonesiassa ja Itä- Timorissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Henry Rawlinson (kenraali)

Henry Seymour Rawlinson, paroni Rawlinson of Trent (20. helmikuuta 1864 – 27. maaliskuuta 1925 New Delhi)Nordisk familjebok, täydennysosa (1925), s. 1244 Runeberg.org. Viitattu 11.2.2014. oli brittiläinen kenraali, joka palveli komentajana ensimmäisessä maailmansodassa. Hänen isänsä oli kuuluisa diplomaatti ja orientalisti Henry Rawlinson. Rawlinson valmistui jalkaväen upseeriksi vuonna 1884, osallistui sotaretkiin Burmassa 1886–1887 ja Sudanissa 1898 sekä buurisotaan 1899–1902.Sir Henry Rawlinson Firstworldwar.com. Viitattu 7.2.2014. Hän toimi armeijan yleisesikuntakoulun johtajana 1903–1906. Vuonna 1909 hänet ylennettiin kenraalimajuriksi ja 1910–1914 hän toimi divisioonankomentajana. Maailmansodan puhjettua Rawlinson nimitettiin lokakuussa 1914 Belgiaan sijoitetun neljännen armeijakunnan komentajaksi. Vuodenvaihteessa 1915–1916 hänet siirrettiin kenraaliluutnantiksi ylennettynä uuden neljännen armeijan johtoon. Rawlinsonilla ja hänen armeijallaan oli keskeinen rooli heinäkuun ja marraskuun 1916 välillä käydyssä Sommen taistelussa. Ylipäällikkö Douglas Haig oli suunnitellut Sommen hyökkäyksestä suurta läpimurtoa, mutta se päättyi epäonnistumiseen. Rawlinsonin ura kuitenkin jatkui, ja seuraavana vuonna hänet ylennettiin kenraaliksi. Helmi–maaliskuussa 1918 Rawlinson oli Britannian edustajana ympärysvaltojen ylimmässä sotaneuvostossa, ja palasi sitten neljännen armeijan johtoon sodan loppuun saakka. Elokuussa 1918 neljäs armeija onnistui murtamaan saksalaisten linjat Saint-Quentinin ja Cambrain välillä. Vuonna 1919 Rawlinson aateloitiin ja lähetettiin johtamaan Pohjois-Venäjällä olleita brittijoukkoja, jotka olivat tehneet intervention Venäjän sisällissotaan. Vuodesta 1920 kuolemaansa asti hän toimi Intiaan sijoitettujen joukkojen komentajana. ==Lähteet== Luokka:Brittiläiset kenraalit Luokka:Vuonna 1864 syntyneet Luokka:Vuonna 1925 kuolleet
Banaanimedestäjä

Banaanimedestäjä (Cinnyris notatus) on medestäjien heimoon kuuluva varpuslintu. ==Levinneisyys== Banaanimedestäjää tavataan Komoreilla, Madagaskarissa ja Mayottella. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Seychellienmedestäjä

Seychellienmedestäjä (Cinnyris dussumieri) on medestäjien heimoon kuuluva varpuslintu. ==Levinneisyys== Seychellienmedestäjää tavataan kotoperäisenä Seychelleillä. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Komorienmedestäjä

Komorienmedestäjä (Cinnyris humbloti) on medestäjien heimoon kuuluva varpuslintu. ==Levinneisyys== Komorienmedestäjää tavataan Komoreilla ja Mayottella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Nzwaninmedestäjä

Nzwaninmedestäjä (Cinnyris comorensis) on medestäjien heimoon kuuluva varpuslintu. ==Levinneisyys== Nzwaninmedestäjää tavataan Komoreihin kuuluvalla Anjouanin saarella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Verderio

Verderio on kunta Pohjois-Italiassa Leccon maakunnassa Lombardian alueella. Kunta perustettiin vuonna 2014, kun kaksi kuntaa, Verderio Inferiore (2 952 asukasta) ja Verderio Superiore (2 707 asukasta), yhdistyivät muodostaen Verderion kunnan.Kuntaliitokset 2014 == Lähteet == Luokka:Leccon maakunnan kunnat
Mayottenmedestäjä

Mayottenmedestäjä (Cinnyris coquerellii) on medestäjien heimoon kuuluva varpuslintu. ==Levinneisyys== Mayottenmedestäjää tavataan kotoperäisenä Mayottella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Isomalabarinmedestäjä

Isomalabarinmedestäjä (Cinnyris lotenius) on medestäjien heimoon kuuluva varpuslintu. ==Levinneisyys== Isomalabarinmedestäjää tavataan Intiassa ja Sri Lankassa. Lajin on kuvattu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi. ==Lähteet== == Aiheesta muualla == Luokka:Medestäjät
Kruunupäitä ja hyviä sydämiä

Kruunupäitä ja hyviä sydämiä (Kind Hearts and Coronets) on vuonna 1949 ensi- iltansa saanut musta komediaelokuva, jonka ohjasi Robert Hamer. Siinä Alec Guinness esittää kahdeksaa eri roolia. ==Juoni== Louis Mazzinin äiti kuuluu D’Ascoynen aatelissukuun, mutta on joutunut sukunsa hylkäämäksi karattuaan italialaisen oopperalaulajan mukaan ja on sittemmin vajonnut köyhyyteen. Aikuistuttuaan Louis päättää kostaa äitinsä puolesta ja varmistaa, että herttuan arvo päätyy lopulta hänelle. Tämä edellyttää kahdeksan perimysjärjestyksessä häntä edellä olevan D’Ascoynen suvun jäsenen eliminoimista. == Näyttelijät == ==Myöhempi arvostus== Vuonna 1999 British Film Instituten kyselyssä Kruunupäitä ja hyviä sydämiä äänestettiin kaikkien aikojen kuudenneksi parhaaksi brittielokuvaksi. Vastaajina oli tuhat Ison- Britannian elokuva- ja televisioammattilaista.Best 100 British films – full list, BBC 23.12.1999. Viitattu 27.7.2016.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. ==Lähteet== Luokka:Brittiläiset komediaelokuvat Luokka:Vuoden 1949 brittiläiset elokuvat Luokka:Mustan komedian elokuvat
Borgo Virgilio

Borgo Virgilio on kunta Pohjois-Italiassa Mantovan maakunnassa Lombardian alueella. Kunta perustettiin vuonna 2014, kun kaksi kuntaa, Borgoforte (3 533 asukasta) ja Virgilio (10 948 asukasta), yhdistyivät muodostaen Borgo Virgilion kunnan. == Lähteet == == Aiheesta muualla == Luokka:Mantovan maakunnan kunnat
Cornale e Bastida

Cornale e Bastida on kunta Pohjois-Italiassa Pavian maakunnassa Lombardian alueella. Kunta perustettiin vuonna 2014, kun kaksi pientä kuntaa, Bastida de' Dossi (171 asukasta) ja Cornale (721 asukasta), yhdistyivät muodostaen Cornale e Bastidan kunnan. Kuntaliitokset 2014 == Lähteet == Luokka:Pavian maakunnan kunnat
Maccagno con Pino e Veddasca

Maccagno con Pino e Veddasca on kunta Pohjois-Italiassa Varesen maakunnassa Lombardian alueella. Kunta perustettiin vuonna 2014, kun kolme pientä Maggiorejärven rannalla, lähellä Sveitsin rajaa sijainnutta kuntaa, Maccagno (1 984 asukasta), Pino sulla Sponda del Lago Maggiore (210 asukasta) ja Veddasca (250 asukasta), yhdistyivät muodostaen Maccagno con Pino e Veddascan kunnan. Kuntaliitokset 2014 == Lähteet == Luokka:Varesen maakunnan kunnat
Puna-ampiainen

Puna-ampiainen (Vespula rufa) on yhdyskunta-ampiaisiin kuuluva myrkkypistiäislaji. == Koko ja ulkonäkö == Puna-ampiainen on keskikokoinen, musta-keltainen ampiaislaji. Silmän etuosaan työntyvä uloke on yläosastaan musta, alempaa keltainen. Otsalla on keltainen laikku. Leukojen yläpuolella sijaitseva suukilpi on keltainen ja työläisillä ja kuningattarilla siinä on musta, ankkurimainen kuvio, kuhnureilla vain pieni musta keskitäplä. Takaruumis on musta-keltainen, mutta kahdessa etummaisessa jaokkeessa on vaihtelevissa määrin voimakkaan punaista väriä. Takimmaisen raajaparin säärten karvat ovat lyhyitä ja väriltään vaaleita. Työläiset ja kuhnurit ovat 10-14 mm, kuningattaret 16-20 mm pituisia. s. 317-318 == Levinneisyys == Lajin levinneisyys ulottuu Euroopasta Aasian pohjoisosien poikki Japaniin ja Koreaan sekä edelleen Pohjois-Amerikkaan. Suomessa sitä tavataan koko maassa. == Elinympäristö ja elintavat == Puna-ampiainen viihtyy erityisesti kosteissa ja varjoisissa metsissä, eikä se ole tyypillisimpiä kulttuuriympäristön asukkeja. Pesä on väriltään harmaa ja sijaitsee aina suojaisessa paikassa, yleensä heti maanpinnan alapuolella, mutta joskus jopa käytävän päässä syvällä maan alla, vain harvoin maanpinnan yläpuolella. Laji ei yleensä ole yhtä aggressiivinen kuin monet muut ampiaislajit.Bees, Wasps & Ants Recording Scheme Kuningatar aloittaa pesänrakennuksen toukokuussa ja ensimmäiset työläiset aloittavat kesäkuun alkupuoliskolla. Uusia kuningattaria ja kuhnureita tavataan heinä- elokuussa. Ainoastaan uudet, hedelmöittyneet kuningattaret talvehtivat. Pesä tuottaa noin 450 työläistä. Puna-ampiaisen pesissä elää pesäloisena norkoampiainen (Vespula austriaca). == Lähteet == == Aiheesta muualla == *Laji.fi: Puna-ampiainen (Vespula rufa) *Ötökkätieto: Puna-ampiainen (Vespula rufa) *Pherobase: Semiochemicals of Vespula rufa, the Red wasp *Identification Atlas of the Vespidae (Hymenoptera, Aculeata) of the northeastern Nearctic region *Pistiäiswiki Luokka:Ampiaiset
The Magnet

The Magnet on brittiläinen Ealing Studios -yhtiön koko perheen komediaelokuva vuodelta 1950. Se kertoo nuoresta Johnny-pojasta, joka saa vilpin kautta käsiinsä magneetin, tulee sen avulla alueen sankariksi mutta tuntee asiasta syyllisyyttä. Elokuva oli tuolloin 11-vuotiaan James Foxin ensimmäinen pääosa (nimellä William Fox). == Juoni == Johnny toipuu tulirokosta ja on poissa koulusta tartuntavaaran takia. Hän narraa rannalla tapaamaansa pikkupoikaa vaihtamaan tämän omistaman ison magneetin ”näkymättömään kelloonsa”. Pojan hoitaja alkaa syyttää Johnnya varkaaksi, mikä saa Johnnyn karkaamaan kotoa ja yrittämään hankkiutua eroon magneetista. Muuan isompi poika lainaa magneettia huijatakseen flipperipeliä. Johnny tapaa eksentrisen miehen, joka kerää varoja paikalliselle sairaalalle hengityskoneen hankkimiseksi. Johnny lahjoittaa rahan sijasta magneettinsa, minkä jälkeen mies alkaa kertoa Johnnystä esimerkkinä ihmisestä, joka antaa vähästään. Palatessaan kouluun Johnny näkee taas naapurin pojan hoitajan ja kuulee tämän sanovan jonkun kuolleen murheeseen. Lastenhoitaja puhuu lemmikkieläimestä, mutta Johnny luulee tämän tarkoittavan magneetin omistanutta pikkupoikaa ja uskoo aiheuttaneensa kuoleman. Johnny pakenee pakettiauton tavaratilassa Liverpooliin, jossa pelastaa erään pojan kuolemalta satamassa. Johnny menee tapaamaan poikaa sairaalaan, jossa tämä on kytkettynä juuri siihen hengityskoneeseen jota varten rahaa kerättiin. Johnny näkee magneettinsa kiinnitettynä koneeseen lahjoitusten symbolina. Johnny tapaa uudelleen myös rahaa keränneen miehen, joka sanoo etsineensä sankaripoikaansa kaikkialta. Johnny palkitaan hengenpelastuspalkinnolla, jonka hän lahjoittaa magneetin alkuperäiselle omistajalle. ==Tuotanto== Mustavalkoisen The Magnetin ulkokohtaukset kuvattiin Liverpoolin lähellä ja sisäkuvia Ealing-studioilla Lontoossa.Magnet, The (1950), www.screenonline.org.uk. Viitattu 11.2.2014. == Vastaanotto == Elokuvaa pidetään tunnetumpiin Ealing-komedioihin verrattuna ”mietona” ja hieman turhan moralisoivana.Halliwell, Leslie: Halliwell's Film and Video Guide, Harper Collins 1997, s. 466. ISBN 0-00-638779-9. == Rooleissa == ==Lähteet== Luokka:Brittiläiset komediaelokuvat Luokka:Brittiläiset nuortenelokuvat Luokka:Vuoden 1950 brittiläiset elokuvat Luokka:Elokuvat koulusta ja koulutuksesta
Caroline Lucas

Caroline Lucas (s. 9. joulukuuta 1960) on brittiläinen vihreä poliitikko. Hänet valittiin Euroopan parlamenttiin vuosien 1999, 2004 ja 2009 vaaleissa. Hän oli Vihreät / Euroopan vapaa allianssi -ryhmän jäsen. Vuonna 2010 hänet valittiin Britannian parlamentin alahuoneeseen Englannin ja Walesin vihreän puolueen ensimmäisenä ehdokkaana kautta aikojen parlamentin alahuoneeseen. Hän tuli valituksi Brighton & Hoven Pavilionin vaalipiiristä, ja hänet valittiin uudelleen vuonna 2015. Lucasilla on filosofian tohtorin tutkinto Exeterin yliopistosta vuodelta 1989.https://copac.jisc.ac.uk/id/31458672?style=html Writing for women: a stydy of woman as a reader in Elizabethan romance |Copac Hän on opiskellut myös Kansasin yliopistossa. Hän on naimisissa ja hänellä on kaksi lasta. ==Lähteet== == Aiheesta muualla == Luokka:Brittiläiset europarlamentaarikot Luokka:Brittiläisten puolueiden puheenjohtajat Luokka:Vihreät poliitikot Luokka:Vuonna 1960 syntyneet Luokka:Elävät henkilöt